คิดให้รอบคอบ ทำตัวให้เป็นผู้ที่ถือไพ่เหนือความกลัวให้ได้ ต่อสู้กับความกลัว
ยังมีคนอีกมากมายเป็นพันเป็นล้านคนที่กลัวในสิ่งที่เหมือนๆ กันอย่างเช่นมากกว่า 50% ของคนอเมริกันกลัวสัตว์ที่ดูน่าขนลุกจำพวก งู แมงมุมหรือแมลงต่างๆ เป็นต้น โดยความกลัวของคุณที่มีต่อสิ่งต่างๆ นั้นมันจะไม่สามารถช่วยให้คุณก้าวผ่านความกลัวที่คุณมีได้เลย เพราะฉะนั้นคุณจะต้องตระหนักเอาไว้เสมอว่าความกลัวนั้นเป็นเรื่องธรรมชาติของมนุษย์แต่มันสามารถแก้ให้หายไปได้โดยใช้ความเข้มแข็งภายในตัวเองเอาชนะมัน  คุณสามารถหาความช่วยเหลือจากกลุ่มคนในอินเตอร์เน็ตที่ได้บอกวิธีเอาชนะความกลัวต่างๆ เอาไว้ได้ โดยคุณจะต้องศึกษาว่าพวกเขาเอาชนะความกลัวต่างๆ กันอย่างไรและได้เรียนรู้อะไรจากมันบ้างและแน่นอนว่าใน wikiHow ก็มีบทความต่างๆ ที่จะสามารถช่วยคุณให้เอาชนะความกลัวได้เช่นกัน  วิธีการเอาชนะความกลัวการพูดต่อหน้าประชุมชน วิธีการเอาชนะความกลัวใบหน้าของหน้าตัวตลก วิธีการเอาชนะความกลัวเข็ม วิธีการเอาชนะความกลัวคนแปลกหน้า วิธีการเอาชนะความกลัวแมงมุม วิธีการเอาชนะความกลัวความสูง เพื่อที่จะขับไล่ความกลัวของคุณนั้นออกไปคุณจะต้องรู้ให้ได้ก่อนว่าอะไรทำให้คุณกลัวบ้าง ค่อยๆ นั่งคิดและเขียนออกมาว่าคุณมีความกลัวต่ออะไรบ้าง มันเกิดขึ้นได้อย่างไรและตอนไหนที่มันเป็นหนักๆ แล้วหลังจากนั้นคุณรู้สึกอย่างไร การคิดและจดออกมาแบบนี้จะช่วยคุณสามารถขจัดความกลัวออกไปได้อย่างมีเหตุมีผลและง่ายมากขึ้นเพราะมันจะทำให้คุณมีเป้าหมายในการขจัดความกลัวที่ชัดเจน   คุณอาจจะต้องรวมความกลัวเอาไว้เป็นกลุ่มๆ ในกรณีที่คุณมีความกลัวต่อหลายๆ สิ่งที่แตกต่างกัน ลองเขียนหนังสือบันทึกความกลัวของตัวเองดู เมื่อไรที่คุณรู้สึกอยากจะเอาชนะความกลัวให้ได้ ให้คุณหยิบสมุดพกออกมาสักเล่มหนึ่งเพื่อบันทึกความกลัวนั้นเอาไว้ การบันทึกนั้นไม่ได้เป็นเพียงแค่ที่ระบายให้กับคุณอย่างเดียว แต่มันยังเป็นเสมือนกับสิ่งที่คอยย้ำเตือนว่าคุณจะสามารถเอาชนะความกลัวแบบนี้ไปได้เสมอ และมันยังจะทำให้คุณสามารถเข้าใกล้สิ่งที่คุณกลัวได้มากขึ้นอีกด้วย ในหลายๆ สถานการณ์ ความกลัวนั้นสามารถเกิดขึ้นได้เป็นเรื่องปกติ ยิ่งในโลกแห่งความเลวร้ายและเต็มไปด้วยศัตรูที่เราอยู่กัน การที่คนเรานั้นมีความกลัวมันทำให้มนุษย์สามารถเอาตัวรอดจากหลายๆ อย่างได้มาเป็นระยะเวลายาวนานแล้ว แต่อย่างไรก็ตามความกลับแบบไม่มีเหตุผลนั้นก็มีอีกมายมายในโลกนี้ ซึ่งความกลัวเหล่านี้มักจะก่อให้เกิดความเครียดกับตัวคุณได้  อย่างเช่น มันเป็นเรื่องธรรมดาที่คุณคุณรู้สึกกลัวและมีปฏิกิริยาโต้ตอบอย่างรุนแรงเวลาที่คุณไปเจอหมีในขณะที่คุณกำลังเดินป่าหรือปีนเขาอยู่เพราะถือว่าคุณกำลังตกอยู่ในอันตราย แต่ถ้าคุณกลัวที่จะขึ้นเครื่องบินเพียงแค่เพราะคุณกลัวเครื่องบินตก นั่นแสดงว่าคุณมีความกลัวแบบไม่มีเหตุผลเข้าแล้ว เพราะทางสถิติแล้วการเดินทางบนเครื่องบินนั้นมีความปลอดภัยมากกว่ารถที่คุณขับเสียอีก  เพราะฉะนั้นคุณต้องรู้ว่าอะไรคือความกลัวที่มีเหตุผลและเรียนรู้ที่จะเอาชนะมันให้ได้ เลือกความกลัวที่คุณต้องการที่จะเผชิญหน้ามาสักหนึ่งอย่างและให้เขียนความกลัวนั้นเอาไว้ข้างบนสุดของตัวบันได จากนั้นให้เขียนสิ่งแรกสุดที่คุณจะทำในการเผชิญหน้ากับความกลัวเอาไว้ที่บันไดขั้นแรก และในแต่ละขั้นคุณจะต้องเขียนสิ่งที่คุณจะทำเพื่อให้สามารถไต่ให้ถึงชั้นบนสุดของบันไดให้ได้ ให้คุณทำขั้นบันไดให้ทีถี่ที่สุดเท่าที่จำเป็นและพยายามอย่ารีบร้อนในการทำตามในแต่ละขั้น และทำให้บันไดในแต่ละขั้นกว้างๆ เข้าไว้ด้วยล่ะ  ยกตัวอย่างเช่น ถ้าคุณเป็นคนกลัวเครื่องบินแบบที่ว่าแค่อยู่ใกล้ๆ ก็คลื่นไส้แล้ว ขั้นแรกของบันไดให้คุณเขียนเอาไว้ว่าจะเริ่มเรียนรู้ว่าเครื่องบินนั้นใช้เครื่องจักรไม่ใช่บินได้ด้วยเวทย์มนต์อย่างที่คุณคิด ต่อไปให้เขียนไว้ว่า “ฉันจะไปสนามบินให้ได้” อย่าตกใจไปเพราะการทำแบบนี้เป็นการค่อยๆ เผชิญหน้ากับความกลัวทีละขั้นเท่านั้น หลังจากที่คุณสามรถไปที่สนามบินได้แล้วให้คุณลองจองเที่ยวบินระยะเวลาสัก 30 นาทีเพื่อนั่งไปกับเพื่อน และหลังจากที่คุณสามรถทำได้แล้วให้คุณลองกลับมานั่งเครื่องบินด้วยตนเองดู การเริ่มต้นจากจุดเล็กๆ ถือว่าเป็นสิ่งที่สำคัญ การที่บางคนนั้นเริ่มต้นด้วยการเผชิญหน้ากับสิ่งที่ตนเองกลัวที่สุดถือว่าเป็นสิ่งที่ไม่ควรทำ จะให้ดีคุณต้องค่อยๆ เผชิญหน้ากับมันไปเรื่อยๆ จนสามารถเอาชนะมันได้ ในเว็บไซต์ของ Anxiety BC นั้นมีตัวอย่างของบันไดขจัดความกลัวนี้ให้คุณเผื่อว่าคุณไม่แน่ใจว่าจะต้องวาดมันอย่างไร ถึงตอนนี้คุณก็ต้องเข้าใกล้ความกลัวของคุณมากพอสมควรแล้วเพราะคุณรู้แล้วว่ามันเกิดขึ้นได้อย่างไรและคุณก็ซอยมันออกมาดูอย่างละเอียดแล้ว เพราะฉะนั้นมันก็ถึงเวลาแล้วที่คุณจะปรับความคิดของตนเอง จงคิดไว้ว่าความกลัวนั้นก็เป็นเพียงแค่ความคิดของคุณอย่างหนึ่งที่คุณสามารถที่จะควบคุมมันได้เสมอ เพราะฉะนั้นการเปลี่ยนแปลงความคิดของตัวเองที่มีต่อสถานการณ์ต่างๆ ในชีวิตประจำวันนั้นจะสามารถช่วยให้คุณเผชิญหน้ากับความกลัวและเอาชนะมันได้ในที่สุด  วิธีหนึ่งในการทำก็คือ คุณจะต้องอย่าไปคิดถึงสิ่งที่แย่ที่สุดที่จะเกิดขึ้นแต่กลับกันให้คุณคิดถึงสิ่งที่ดีที่สุดที่อาจจะเกิดขึ้นแทน เช่น ลองนึกถึงสถานการณ์ที่คุณกำลังดำน้ำอยู่แต่คุณกลับเอาแต่คิดถึงสิ่งที่แย่ที่สุดตลอดเวลา เช่น ฉลามอาจจะมากินคุณ อออกซิเจนอาจจะหมดหรือคุณอาจจะจมน้ำ ซึ่งมันจะดีกว่าถ้าคุณเปลี่ยนไปคิดอีกแบบหนึ่ง เช่นว่ามีเปอร์เซ็นต์ที่ฉลามจากกินคุณเพียงแค่ 1 ใน 3,700,000 เท่านั้น (เหมือนกับที่คุณมีโอกาส 1 ใน 2600 เท่านั้นที่จะได้รับอันตรายจากเครื่องปรับอากาศ) ในทางกลับกันโอกาสที่คุณจะได้รับประสบการณ์ดีๆ จากสิ่งที่คุณกลัวแบบนี้นั้นหายาก แล้วทำไมคุณต้องทิ้งประสบการณ์ที่ทั้งดีและสวยงามแบบนี้ด้วยล่ะ   การใช้ความรู้ทางสถิติมาเพิ่มเป็นอาวุธในการต่อสู้กับความกลัวให้กับตัวเองสามารถช่วยเหลือคุณได้เพราะมันจะช่วยลดโอกาสที่จะทำให้คุณคิดมากหรือคิดลบกับสถานการณ์ต่างๆ ได้เนื่องจากคุณจะรู้ข้อเท็จจริงของข้อมูลเกี่ยวกับสิ่งทีคุณคิดอย่างแน่ชัดแล้ว เช่น ถ้าคุณรู้ข้อเท็จจริงแล้วที่ว่าในช่วงปีพ.ศ. 2535-2554 มีเครื่องบินตกเพียงแค่ 30 ลำเท่านั้นจากทั้งหมด 7,000,000 ลำ และในที่สุดความกลัวของคุณต่อการขึ้นเครื่องบินนั้นมันก็จะค่อยๆ จางหายไปเอง ความกลัวบางอย่างไม่ได้สร้างความเครียดหรือความเจ็บปวดให้กับชีวิตมากนักถ้าหากว่าคุณสามารถที่จะควบคุมตนเองและมองไปถึงต้นตอของมันได้ (เช่น ถ้าคุณเป็นโรคกลัวงูคุณก็ต้องไม่พยายามไปในที่ๆ มีงูเยอะ)  อย่างไรก็ตามความกลัวอื่นๆ เช่น ความกลัวต่อสังคมสามารถทำลายชีวิตประจำวันของคุณได้ หรืออาจจะทำให้ชีวิตของคุณยุ่งเหยิงมากขึ้นได้ เพราะฉะนั้นให้คุณเข้าพบผู้เชี่ยวชาญทางด้านจิตใจบ้างเผื่อว่าพวกเขาจะให้ความช่วยเหลือกับการใช้ชีวิตและการเอาชนะความกลัวกับคุณได้  อาจจะมีวิธีหลายวิธีที่แตกต่างกันออกไปในการรักษาความกลัวที่ผู้เชี่ยวชาญนั้นจะแนะนำคุณมา เช่น การจ่ายยาจำพวกยาต้านเบต้าหรือยาต้านอาการซึมเศร้า เป็นต้น ซึ่งยาพวกนี้จะช่วยลดความกังวลและความเครียดและในขณะเดียวกันคุณเองก็จะสามรถควบคุมสติตนเองได้ หรืออีกวิธีหนึ่งคือการเข้ารับการบำบัดให้กล้าเผชิญหน้ากับความกลัวซึ่งจะมีการบันทึกในการเผชิญหน้ากับความกลัวแต่ละอย่างของคุณในแต่ละครั้งซึ่งก็จะมีความกลัวที่แตกต่างกันออกไป (เช่น กลัวการขึ้นลิฟต์หรือกลัวฉลาม) ความกลัวทุกอย่างมักจะเป็นสิ่งที่คุณเรียนรู้มาเสมอ ตอนที่เรายังเด็กคุณอาจจะยังไม่รู้จักความกลัวเท่าที่ควรแต่เมื่อพอเวลาเราโตขึ้น คุณก็จะเริ่มเรียนรู้ที่จะกลัวอะไรสักอย่างหนึ่ง เช่น การพูดกับคนอื่น การพูดต่อหน้าประชุมชนหรือแม้กระทั่งการกลัวที่จะขึ้นรถไฟเหาะ เพราะฉะนั้นให้บอกตัวเองไว้ว่าถ้าความกลัวมันเกิดจากการเรียนรู้ได้เพราะฉะนั้นคุณก็สามารถที่จะเลิกเรียนได้เช่นกัน วิธีนี้จะเหมาะสมกับความกลัวต่อสังคมมากที่สุดเพราะมันเกิดจากจากความกลัวที่คุณเคยโดนปฏิเสธหรือการขาดความมั่นใจในตัวเองมาก่อน ถ้าเกิดคุณไม่ปฏิเสธคนที่คุณรักก่อน โอกาสที่เขาคนนั้นจะปฏิเสธคุณก็น้อยลงเช่นกัน (แต่ถ้าเกิดพวกเขาทำแบบนั้น มันก็ไม่เกี่ยวอะไรคุณแล้วล่ะ เพราะมันก็คงเป็นที่ตัวเขาเองแล้วล่ะไม่ใช่คุณ) ให้มองตัวเองในอนาคตว่าจะเป็นคนที่มั่นใจและมีความกลัวน้อยที่สุด ความมั่นใจไม่ได้เป็นสิ่งที่บ่งบอกว่าคุณจะประสบความสำเร็จในอนาคตได้ แต่การที่คุณมีความมั่นใจที่จะทำอะไรสักอย่างหนึ่งนั้นมันจะทำให้คุณตั้งใจทำสิ่งๆ นั้นมากขึ้นได้  ได้ เพราะฉะนั้นให้คุณวาดภาพตัวเองในอนาคตไว้ให้ดีแบบนี้ และพยายามทำตัวเองให้เป็นอย่างที่วาดไว้ให้ได้  อาจจะต้องใช้เวลาฝึกฝนหน่อย ในช่วงแรกอาจจะใช้เวลาเพียงแค่ 5 นาทีในการวาดภาพวาดภาพอนาคตตนเองก่อน แต่พอมันเริ่มง่ายขึ้นแล้วให้เริ่มเปลี่ยนเป็น 10 นาที และหลังจากนั้นก็ใช้เวลาให้เต็มที่แล้วแต่อยากจะทำเลย ฝึกกล้ามเนื้อให้มีความผ่อนคลายเพื่อที่จะสามารถช่วยลดความกังวลในชีวิตลงได้ ซึ่งจะสามารถช่วยให้คุณรู้สึกผ่อนคลายมากขึ้นในเวลาที่คุณต้องเผชิญหน้ากับความกลัว  นอนลงในที่ๆ รู้สึกผ่อนคลายและมีความเงียบ ฝึกลดความตึงเครียดของกล้ามเนื้อในกลุ่มต่างๆ เช่น ที่มือหรือที่หน้าผาก โดยพยายามผ่อนคลายกล้ามเนื้อบริเวณนั้นเป็นเวลา 5 วินาที ให้รู้สึกว่ามีความผ่อนคลายค่อยๆ ผ่านไปยังส่วนต่างๆ เหล่านั้น ทำวิธีนี้อีกครั้งหนึ่งในบริเวณกล้ามเนื้อที่มีส่วนสำคัญหลักๆ เช่น กล้ามเนื้อที่ใบหน้า ที่มือทั้งสองข้าง หัวไหล่ หลัง ท้องเอวและสะโพก รวมไปถึงน่องและเท้าทั้งสองข้าง ความกลัวสามรถกระตุ้นให้ระบบประสาทซิมพาเตติกของมนุษย์นั้นทำงานได้และมันจะทำให้เกิดอาการต่างๆ เช่น ใจเต้นแรงหรือหายใจได้ไม่ลึก โดยคุณสามารถแก้ไขได้โดยการพยายามหายใจลึกๆ อย่างเป็นจังหวะ นอนลงแล้วเอามือมาวางบนท้องแล้วในระหว่างที่คุณกำลังหายใจเข้าทางจมูกนั้นคุณจะรู้สึกว่าท้องของคุณกำลังขยายออก จากนั้นให้คอยหายใจออกช้าๆ ผ่านทางปาก ให้ทำแบบนี้ประมาณ 10 ครั้งเป็นอย่างต่ำ บางคนก็กลัวการอนาคตที่พวกเขาไม่สามารถควบคุมได้ วินสตัน เชอร์ชิลเคยพูดเอาไว้ว่า “เมื่อฉันลองมองย้อนไปในสิ่งที่ฉันกังวลต่างๆ นานา ฉันเห็นเพียงตาแก่คนหนึ่งที่นอนอยู่บนเตียงที่ไม่มีความสุขเพราะสิ่งที่ตนเองกังวลทั้งๆ ที่มันยังไม่มีอะไรเกิดขึ้นเลย” การทำสมาธิและเรียนรู้ถึงสิ่งที่คุณไม่สามารถควบคุมได้นั้นสามารถทำให้คุณสบายใจขึ้นมาได้  การมีสตินั้นจะสามารถช่วยสร้างความเข้าใจและความยอมรับให้เกิดขึ้นในใจของคุณได้ง่ายขึ้น การกลัวอะไรสักอย่างหนึ่งมันจะยิ่งทำให้ร่างกายคุณผลิตพลังงานทางด้านลบออกมาซึ่งก็ต้องขอขอบคุณระบบประสาทซิมพาเตติกของมนุษย์ที่คอยตอบสนองต่อสิ่งที่เรากลัวตลอดเวลา! แต่อย่างไรก็ตามในขณะที่คุณรู้สึกประหม่าหรือกระวนกระวายใจในสิ่งที่คุณกลัวนั้น คุณเองสามารถเปลี่ยนพลังงานตรงนี้ให้กลายเป็นความตื่นเต้นและพลังงานด้านบวกแทนได้ ซึ่งร่างกายของคุณเองจะไม่สามารถจับความแตกต่างตรงนี้ได้มากมายเท่าไรนัก ตัวอย่างเช่น ถ้าคุณกลัวการเดินทางแต่อยากที่จะไปหาครอบครัวที่อยู่ไกล ให้คุณลองเปลี่ยนพลังงานด้านลบที่เกิดในหัวจากความกลัวต่อรถหรือเครื่องบินแบบนี้เป็นความตื่นเต้นเสีย คุณอาจจะรู้สึกไม่สบายใจสักพักหนึ่งแต่สุดท้ายแล้วคุณก็จะมีความสุขเองเพราะคุณสามารถขจัดความกลัวที่คอยกั้นคุณไม่ให้เจอกับคนในครอบครัวที่คุณรักออกไปได้ คิดถึงความสำเร็จของคุณสามารถช่วยทำให้คุณมีความมั่นใจตัวเองมากขึ้นและยังสามารถช่วยคุณรู้สึกเข้มแข็งมากพอที่สามารถเอาชนะความกลัวได้ ให้คิดถึงสิ่งเจ๋งๆ ที่คุยเคยได้ทำมา คิดถึงสิ่งที่คุณทำสำเร็จทั้งๆ ที่ตอนแรกคุณไม่คิดว่าจะทำมันได้หรือให้คิดว่าอะไรที่ทำให้คุณแข็งแกร่งขึ้นได้บ้าง อย่าทำให้ความสำเร็จของคุณดูเล็ก เพราะจริงๆ แล้วคุณอาจจะไม่รู้ตัวเลยว่าคุณได้ทำสิ่งที่ยิ่งใหญ่ลงไปแล้วและถึงแม้ว่ามันจะไม่ได้ยิ่งใหญ่เท่ากับการที่ได้เป็นประธานาธิบดีของประเทศสหรัฐเอมริกาแต่มันก็เป็นความภาคภูมิใจอย่างหนึ่ง เช่น การที่คุณเรียนจบ จ่ายภาษีตรงเวลาหรือแค่การทำมื้อเย็นทานเอง ขณะที่คุณกำลังจะเผชิญหน้ากับความกลัวให้คุณคิดถึง 20 วินาทีข้างหน้าเข้าไว้ ซึ่งมันเป็นเพียงแค่ 20 วิเท่านั้นไม่ใช่ทั้งชีวิต และในที่สุดหลังจาก 20 วินาทีนั้นคุณก็จะมีความสุขและสามารถอาชนะความกลัวได้ มันจะเป็น 20 วินาที ของความกล้าหาญ 20 วินาที ที่คุณจะเพลิดเพลิน และ 20 วินาทีกับประสบการณ์เจ๋งๆ ที่คุณจะหาไม่ได้จากที่ไหนอีก มันไม่ใช่เรื่องยากเลยใช่ไหมล่ะที่คุณจะใช้เวลาเพียงเสี้ยวนาทีเพื่อเอาชนะความกลัว หลังจากนั้นคุณก็จะมีความสุขได้ในแบบที่คุณต้องการ เริ่มต้นจากขั้นแรกของบันไดโดยให้ทำขั้นแรกซ้ำๆ จนกว่าคุณจะรู้สึกสบายใจก่อน ตัวอย่างเช่น ถ้าคุณกลัวการพูดต่อหน้าประชุมชน ให้คุณเริ่มจากการพูดทักทายง่ายๆ ก่อน เช่น ทักทายคำว่า “สวัสดี” กับพนักงานขายในร้านสะดวกซื้อ เป็นต้น โดยคุณต้องเตรียมการหรือซ้อมก่อนที่จะไปพูดแบบนี้เพื่อที่คุณจะได้สามารถควบคุมสถานการณ์ไว้ได้  ถ้าคุณกลัวกับประสบการณ์ต่างๆ เหล่านี้ เช่น กลัวความสูง ให้คุณพยายามเผชิญหน้ากับมันบ่อยๆ (เช่น ให้คุณยืนอยู่บนชั้นสองของห้างสรรพสินค้าและมองลงมาด้านล่าง) หรือถ้าคุณกลัวการกระทำหรือวัตถุบางอย่าง ให้คุณลองทำสิ่งนั้นซ้ำๆ จนกว่าความกังวลจะจางหายไป (เช่นการทักทายทุกๆ คนที่คุณพบในซุปเปอร์มาร์เก็ต) การที่คุณสามารถเผชิญหน้ากับสถานการณ์ต่างๆ ที่คุณกลัวได้นานแค่ไหนนั้นจะยิ่งทำให้คุณมีโอกาสที่จะเอาชนะความกลัวนั้นได้มากขึ้นเท่านั้น แต่อย่างไรก็ตามถ้าเกิดคุณทนไม่ไหวก็อย่าฝืนเพราะคุณสามารถที่จะพักและค่อยไปเริ่มใหม่ในวันต่อไปได้ พยายามอย่ากดดันตัวเองมากเกินไป เมื่อคุณสามารถที่จะก้าวข้ามบันไดขั้นแรกด้วยความกังวลที่น้อยลงได้แล้วให้คุณค่อยๆ ก้าวข้ามไปอีกขั้นหนึ่งโดยไม่ต้องรีบร้อน และเมื่อคุณเริ่มมีความสบายใจในการที่จะเผชิญหน้ากับความกลัวของคุณแล้วก็จงอย่าเพิ่งหยุด ให้คุณค่อยๆ เดินต่อไป ก้าวไปทีละขั้นเพื่อท้าทายตนเองให้สามารถเอาชนะความกลัวให้สำเร็จ คุณอาจจะมีโอกาสเจอคนที่มีความกลัวคล้ายๆ กับคุณ โดยพวกคุณสามารถช่วยเหลือซึ่งกันและกันได้ เพราะฉะนั้นคุณไม่ต้องอายที่ขอความช่วยเหลือซึ่งกันและกันแต่ถ้าในกรณีที่คุณหากลุ่มคนที่กลัวสิ่งใดสิ่งหนึ่งเหมือนกันไม่ได้ก็ให้คุณไปปรึกษาเพื่อนๆ เพื่อขอความช่วยเหลือแทนก็ได้เช่นกัน   บอกให้เพื่อนๆ และครอบครัวของคุณรู้เกี่ยวกับแผนเผชิญหน้าความกลัวของคุณและให้พวกเขาคอยเป็นกำลังใจและสนับสนุนคุณเผื่อว่าคุณจะต้องการให้พวกเขาช่วยทำอะไร เพราะพวกเขาก็ต้องยินดีที่จะช่วยเหลือคุณอยู่แล้ว การคุยกับคนอื่นเกี่ยวกับเรื่องความกลัวของตนเองสามารถทำให้คุณรู้ได้ว่าคุณนั้นก็ไม่ยืนอยู่ตรงนี้เพียงลำพังและอาจจะเริ่มมองว่าความกลัวนั้นมันก็สามารถถูกควบคุมได้ไม่ยาก โดยเพื่อนของคุณอาจจะให้ความช่วยเหลือกับคุณหรือให้คำแนะนำถึงวิธีที่จะเอาชนะความกลัวของคุณได้ และในที่สุดคุณอาจจะเห็นความกลัวของคุณเป็นแค่เพียงเรื่องตลกเพราะคุณมีเพื่อนๆ ที่คอยสนับสนุนคุณให้คุณมีความกล้าหาญในการเผชิญหน้าอยู่เสมอ ตัวอย่างเช่นถ้าคุณจะต้องพูดต่อหน้าประชุมชนแต่คุณเป็นคนที่กลัวการกระทำแบบนี้อยู่แล้ว ให้คุณลองไปปรึกษาเพื่อนๆ ดู คุณอาจจะลองซ้อมพูดกับเพื่อนที่สนิทกับคุณก่อนก็ได้หรือซ้อมพูดกับคนที่คุณรู้สึกสบายใจที่จะอยู่ด้วยหลายๆ ครั้ง การทำแบบนี้มันจะทำให้คุณยิ่งมีความมั่นใจมากขึ้นเพื่อที่จะสามารถไปพูดต่อหน้าคนหมู่มากของจริงได้ "แสร้งทำจนกว่าคุณจะรู้สึกว่าทำได้จริงๆ" การศึกษามากมายได้บอกเอาไว้ว่าการที่คุณแกล้งว่าคุณมีความมั่นใจตัวเองนั้นทำให้พอนานๆ เข้า คุณจะสามารถมีความมั่นใจตัวเองขึ้นมาได้จริงๆ และถ้าคุณมีความกลัวในการพูดต่อหน้าประชุมชน ซึ่งในกรณีนี้คุณก็ต้องรู้ดีอยู่แล้วว่าคุณมีข้อเสียอะไรบ้างที่เป็นปัญหาที่ทำให้คุณไม่กล้าทำสิ่งนี้ ให้คุณพยายามสร้างความมั่นใจในตัวเองขึ้นมาเพื่อที่จะสามารถไปพูดต่อหน้าคนจำนวนมากได้ถึงแม้ว่ามึงจะเป็นการเสแสร้งสร้างความมั่นใจขึ้นมาก็ตาม เพราะสุดท้ายแล้วคุณก็จะค่อยๆ มีความมั่นใจและจะรู้สึกว่าการพูดต่อหน้าชุมชนนั้นไม่ได้เป็นเรื่องที่น่ากลัวอะไรเลย คุณจะแปลกใจกับการที่คุณสามารถหลอกจิตใจของตัวเองได้ ตัวอย่างเช่น เมื่อคุณรู้ว่าสิ่งที่ทำให้คุณยิ้มนั้นสามารถทำให้คุณมีความสุขได้ คุณก็ใช้กฎเดียวกับการเสแสร้งนั่นแหละ โดยคุณก็จะต้องเสแสร้งว่าคุณมีความมั่นใจถึงแม้ว่าภายในใจคุณจะกลัวสิ่งตรงหน้ามากแค่ไหนก็ตาม ทุกๆ ครั้งเมื่อคุณเผชิญหน้ากับความกลัวที่เล็กๆ น้อยๆ ได้แล้วมันก็เหมือนกับว่าคุณได้ก้าวหน้าไปอีกขั้นหนึ่ง เพราะฉะนั้นคุณต้องให้รางวัลกับตัวเองเพื่อเป็นแรงจูงใจในการเปลี่ยนแปลงพฤติกรรมของตนเองเพื่อให้เอาชนะความกลัวได้  เมื่อไรที่คุณสามารถเอาชนะความกลัวได้อย่างราบคาบได้แล้วคุณก็ต้องให้ของขวัญชิ้นใหญ่กับตนเองด้วย ยิ่งความกลัวใหญ่เท่าไรคุณยิ่งต้องหาของขวัญชิ้นใหญ่ให้ตนเองมากเท่านั้น ตั้งรางวัลเอาไว้เพื่อเป็นแรงจูงใจเพื่อเดินหน้าต่อเพราะทุกคนล้วนแต่ต้องการแรงจูงใจด้วยกันทั้งนั้น และเมื่อไรที่มีคนรู้ว่าคุณมีเป้าหมายคุณก็จะยิ่งรู้สึกกดดันให้ทำมันให้สำเร็จ และยิ่งถ้าคุณคิดบวกเข้าไว้คุณก็จะสำเร็จได้ง่ายขึ้น
คิดเอาไว้เสมอว่าคุณนั้นไม่ได้อยู่ตัวคนเดียว. เขียนออกมาเลยว่าคุณกลัวอะไรบ้าง. แยกความแตกต่างให้ออกระหว่างความกลัวที่มีเหตุผลและไม่มีเหตุผล. สร้างบันไดความกลัว. เผชิญหน้ากับความคิดของตนเอง. เข้าพบผู้เชี่ยวชาญทางด้านสุขภาพ. เข้าใจไว้ว่าทุกๆ ความกลัวนั้นมาจากการเรียนรู้. ตั้งเป้าหมายความสำเร็จ. ผ่อนคลายร่างกาย. หายใจเข้า. อยู่กับปัจจุบัน. เปลี่ยนความกระวนกระวายใจเป็นพลัง. คิดถึงความสำเร็จที่ผ่านๆ มาของคุณ. คิดถึงตนเองในอีก 20 วินาที. เปิดเผยตัวเองต่อหน้าความกลัว. พยายามก้าวต่อไปเรื่อยๆ ทีละขั้น. เข้าร่วมกลุ่มคนที่มีความกลัวคล้ายๆ คุณ. พูดคุยเกี่ยวกับความกลัวของตนเอง. แสแสร้งบ้าง. ให้รางวัลกับตนเอง.
https://www.wikihow.com/Face-Your-Fears https://www.wikihow.com/Face-Your-Fears https://www.wikihow.com/Face-Your-Fears
Thinking It Through Getting In the Conquering Zone Attacking Your Fears